CELEX: 32015D0311(01)
Language: el
Date: 2015-03-10 00:00:00
Title: Απόφαση της Επιτροπής, της 10ης Μαρτίου 2015 , για τον καθορισμό των χώρων που έλαβαν το σήμα ευρωπαϊκής πολιτιστικής κληρονομιάς το 2014

11.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 83/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Μαρτίου 2015
   για τον καθορισμό των χώρων που έλαβαν το σήμα ευρωπαϊκής πολιτιστικής κληρονομιάς το 2014
   (2015/C 83/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 1194/2011/ΕΕ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με τη θέσπιση δράσης της Ευρωπαϊκής Ένωσης για το Σήμα Ευρωπαϊκής Πολιτιστικής Κληρονομιάς (1), και ιδίως το άρθρο 14 παράγραφος 1,
   Εκτιμώντας τα ακόλουθα:
   
               (1)
            
            
               Στις 17 Δεκεμβρίου 2014 η ευρωπαϊκή ομάδα διαβίβασε στην Επιτροπή την έκθεσή της σχετικά με τη διαδικασία επιλογής των χώρων για την απονομή του σήματος ευρωπαϊκής πολιτιστικής κληρονομιάς το 2014. Η Επιτροπή, λαμβάνοντας υπόψη τις συστάσεις της ομάδας, θα πρέπει να καθορίσει τους χώρους που θα λάβουν το εν λόγω σήμα.
            
         
               (2)
            
            
               Σύμφωνα με το άρθρο 15 της απόφασης αριθ. 1194/2011/ΕΕ, κάθε χώρος που λαμβάνει το σήμα θα πρέπει να παρακολουθείται σε τακτική βάση, προκειμένου να εξασφαλιστεί ότι εξακολουθεί να πληροί τα κριτήρια και ότι τηρεί το σχέδιο και το πρόγραμμα εργασιών που υπέβαλε με την αίτησή του για την επιλογή,
            
         ΑΠΟΦΑΣΙΖΕΙ:
   Άρθρο μόνο
   Το σήμα ευρωπαϊκής πολιτιστικής κληρονομιάς απονέμεται στην καρδιά της αρχαίας Αθήνας (Ελλάδα), το Αβαείο του Cluny (Γαλλία), τα Αρχεία του Στέμματος της Αραγονίας (Ισπανία), την Ένωση του Lublin (Πολωνία), τους τόπους της Ειρήνης της Βεστφαλίας (Γερμανία), τη Biblioteca Geral da Universidade de Coimbra (Πορτογαλία), το Σύνταγμα της 3ης Μαΐου 1791 (Πολωνία), το Κάστρο Hambach (Γερμανία), τον Χάρτη Δικαίου για την Κατάργηση της Θανατικής Ποινής (Πορτογαλία), τη Residencia de Estudiantes (Ισπανία), την πόλη Kaunas της περιόδου 1919-1940 (Λιθουανία), το νοσοκομείο Franja Partisan (Σλοβενία), την οικία του Robert Schuman (Γαλλία), το Museo Casa Alcide de Gasperi (Ιταλία), το ιστορικό Ναυπηγείο του Gdansk (Πολωνία) και το Πάρκο Μνήμης για το «πανευρωπαϊκό πικ-νικ» (Ουγγαρία).
   
      Βρυξέλλες, 10 Μαρτίου 2015.
      
         
            Για την Επιτροπή
         
         Tibor NAVRACSICS
         
            Μέλος της Επιτροπής
         
      
   
   
      (1)  ΕΕ L 303 της 22.11.2011, σ. 1.